stanford-oval/wikipedia huggingface dataset:
รายชื่อประเทศเรียงตามจำนวนประชากร
แหล่งข้อมูลอื่น

United Nations Analytical Report for the 2004 revision of World Population Prospects เก็บถาวร 2018-08-15 ที่ เวย์แบ็กแมชชีน (อังกฤษ) (the analytical report for the 2006 revision is not available online) — รวมคำอธิบายวิธีการประมาณการจำนวนประชากรและแหล่งข้อมูลที่ใช้
| ด ค กรายชื่อประเทศตามการจัดอันดับ |
| --- | --- |
ภูมิศาสตร์และการปกครอง:  ตัวอักษร  ดินแดนและเมืองหลวง  พื้นที่  เขตการปกครอง  เขตการปกครองตามขนาดพื้นที่ 
ลักษณะประชากร:  จำนวนประชากร  ความหนาแน่นประชากร  อัตราการเกิด  อัตราการเสียชีวิต  จำนวนผู้ป่วยโรคเอดส์  ดัชนีการพัฒนามนุษย์ 
เศรษฐกิจ:  ค่าจีดีพี (ราคาตลาด)  ค่าจีดีพี (อำนาจซื้อ)  มูลค่าการส่งออก  กำลังในการซื้อ  งบประมาณแผ่นดิน  เงินทุนสำรองระหว่างประเทศ  ทองคำสำรอง 
โทรคมนาคม:  ผู้ใช้อินเทอร์เน็ต 
คมนาคมและการขนส่ง:  ทางรถไฟ  รถไฟความเร็วสูง 
การเมืองและการทหาร:  ความสงบสุข  การคอร์รัปชัน  ความเสี่ยงต่อการเป็นรัฐล้มเหลว  ข้อมูลทางการทหาร 
| ด ค กรายชื่อประเทศตามสถิติเกี่ยวกับประชากร |
| --- | --- |
ประชากรโลก:  ประชากรปัจจุบัน  ประชากรปัจจุบัน (สหประชาชาติ) 
ทวีป:  เอเชีย  แอฟริกา  ยุโรป  อเมริกา  โอเชียเนีย 
ภูมิภาค:  Arab world  Caribbean  Commonwealth of Nations  Eurasia  European Union  Islands  Latin America  North America  Middle East  South America 
เมือง:  Population of national capitals  Population of cities proper  Population of urban areas  Population of urban areas  Megacity  Megalopolis 
ประชากรในอดีต:  Past population (United Nations)  Past and future population  1000  1500  1600  1700  1800  1900  1907  1939  1989  2000  2005  2010  2015 
ความหนาแน่น:  ความหนาแน่น ณ ปัจจุบัน  Current real density based on food growing capacity 
การเพิ่มขึ้น ของประชากร:  Population growth rate  การเพิ่มประชากรตามธรรมชาติ  อัตราการเกิด  อัตราการเสียชีวิต  Fertility rate 
ประชากรศาสตร์อื่น ๆ:  อายุแรกสมรส  Divorce rate  Domestic citizens  Ethnic and cultural diversity level  Foreign-born population  Immigrant population  Median age  Net migration rate  Number of households  Sex ratio  ประชากรเมือง  Urbanization 
สุขภาพ:  Antiviral medications for pandemic influenza  จำนวนผู้ป่วยโรคเอดส์  อัตราการเสียชีวิตของทารก  การคาดหมายคงชีพ  Percentage suffering from undernourishment  Health expenditure covered by government  Suicide rate  Total health expenditure (PPP) per capita  Body Mass Index (BMI) 
การศึกษา และนวัตกรรม:  25- to 34-year-olds with a tertiary education degree  Bloomberg Innovation Index  ดัชนีการศึกษา  Graduates in natural sciences and engineering  International Innovation Index  Innovation Union Scoreboard  Literacy rate  Programme for the International Assessment of Adult Competencies  Progress in International Reading Literacy Study  Student skills  Trends in International Mathematics and Science Study  Women's average years in school  World Intellectual Property Indicators 
เศรษฐกิจประชากร:  Development aid given การช่วยเหลือจากต่างประเทศ  อัตราการจ้างงาน  พื้นที่ชลประทาน  ดัชนีการพัฒนามนุษย์ รายชื่อ  inequality-adjusted  Human Poverty Index  มูลค่าการนำเข้า  Income equality  Job security  Labour force  Number of millionaires (US dollars)  Number of billionaires (US dollars)  Percentage living in poverty  Public sector  Sen social welfare function  Unemployment rate
พ.ศ. 2410

| --- | --- |
ศตวรรษ::  18  19  20
ปี::  2407  2408  2409  2410  2411  2412  2413
| --- | --- |
ปฏิทินสุริยคติไทย: 2409–2410
ปฏิทินกริกอเรียน: 1867 MDCCCLXVII
Ab urbe condita: 2620
ปฏิทินอาร์มีเนีย: 1316 ԹՎ ՌՅԺԶ
ปฏิทินอัสซีเรีย: 6617
ปฏิทินบาไฮ: 23–24
ปฏิทินศกบาหลี: 1788–1789
ปฏิทินเบงกอล: 1273–1274
ปฏิทินเบอร์เบอร์: 2817
ปีในรัชกาลอังกฤษ: 30 Vict. 1 – 31 Vict. 1
พุทธศักราช: 2411
ปฏิทินพม่า: 1229
ปฏิทินไบแซนไทน์: 7375–7376
ปฏิทินจีน: 丙寅年 (ขาลธาตุไฟ) 4564 หรือ 4357     — ถึง — 丁卯年 (เถาะธาตุไฟ) 4565 หรือ 4358
ปฏิทินคอปติก: 1583–1584
ปฏิทินดิสคอร์เดีย: 3033
ปฏิทินเอธิโอเปีย: 1859–1860
ปฏิทินฮีบรู: 5627–5628
ปฏิทินฮินดู: 
 - วิกรมสมวัต: 1923–1924
 - ศกสมวัต: 1788–1789
 - กลียุค: 4968–4969
ปฏิทินโฮโลซีน: 11867
ปฏิทินอิกโบ: 867–868
ปฏิทินอิหร่าน: 1245–1246
ปฏิทินอิสลาม: 1283–1284
ปฏิทินญี่ปุ่น: เคโอ 3 (慶応３年)
ปฏิทินชวา: 1795–1796
ปฏิทินจูเลียน: กริกอเรียนลบ 12 วัน
ปฏิทินเกาหลี: 4200
ปฏิทินหมินกั๋ว: 45 ก่อน ROC 民前45年
ปฏิทินนานักชาฮี: 399
ปฏิทินทิเบต: 阳火虎年 (ธาตุไฟเพศผู้-ขาล) 1993 หรือ 1612 หรือ 840     — ถึง — 阴火兔年 (ธาตุไฟเพศเมีย-เถาะ) 1994 หรือ 1613 หรือ 841
พุทธศักราช 2410 ตรงกับ
5 เมษายน ค.ศ. 1867 - 23 มีนาคม ค.ศ. 1868 (นับวันขึ้น 1 ค่ำ เดือน 5 เป็นวันขึ้นปีใหม่)
ค.ศ. 1867 เป็นปีปกติสุรทินที่วันแรกเป็นวันอังคารตามปฏิทินเกรกอเรียน
ค.ศ. 1868 เป็นปีอธิกสุรทินที่วันแรกเป็นวันพุธตามปฏิทินเกรกอเรียน
ปีเถาะ นพศก จุลศักราช 1229 (วันที่ 14 เมษายน เป็นวันเถลิงศก)
มหาศักราช 1789
รัตนโกสินทรศก 86
ผู้นำ

พระมหากษัตริย์ไทย: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
เจ้าประเทศราช:
เจ้าผู้ครองนครเชียงใหม่: พระเจ้ากาวิโลรสสุริยวงศ์
เจ้าผู้ครองนครลำพูน: เจ้าไชยลังกาพิศาลโสภาคย์คุณ
เจ้าผู้ครองนครลำปาง: เจ้าวรญาณรังษี
เจ้าผู้ครองนครน่าน: เจ้าอนันตวรฤทธิเดช
เจ้าผู้ครองนครแพร่: พระยาพิมพิสารราชา
จักรพรรดิจีน: จักรพรรดิถงจื้อ (11 พฤศจิกายน พ.ศ. 2404 - 12 มกราคม พ.ศ. 2418)
จักรพรรดิญี่ปุ่น: จักรพรรดิเมจิ (3 กุมภาพันธ์ พ.ศ. 2410 - 30 กรกฎาคม พ.ศ. 2455)
พระมหากษัตริย์สหราชอาณาจักร: สมเด็จพระราชินีนาถวิกตอเรีย (20 มิถุนายน พ.ศ. 2380 - 22 มกราคม พ.ศ. 2444)
เหตุการณ์ > มกราคม - มีนาคม

18 มกราคม  - พระบาทสมเด็จพระจอมเกล้าเจ้าอยู่หัว ส่งราชทูตไปประจำ ณ กรุงปารีส
30 มกราคม - จักรพรรดิโคเมสวรรคตอย่างกระทันหันด้วยพระชนมายุเพียง 36 พรรษา ทิ้งพระราชโอรสพระชนมายุเพียง 14 พรรษาไว้สืบราชบัลลังก์เป็นจักรพรรดิเมจิ
3 กุมภาพันธ์ - โชกุน โทกูงาวะ โยชิโนบุสละตำแหน่ง และเจ้าชายมุตสึฮิโตะ พระราชโอรสของจักรพรรดิโคเม ขึ้นเป็นจักรพรรดิเมจิในพระราชพิธีสั้น ๆ ที่เกียวโต เป็นการสิ้นสุดรัฐบาลโชกุนโทกูงาวะ
21 กุมภาพันธ์ - พระบาทสมเด็จพระจอมเกล้าเจ้าอยู่หัว โปรดเกล้าฯ ให้จำลองปราสาทนครวัด ไว้ ณ วัดพระศรีรัตนศาสดาราม ในพระบรมมหาราชวัง เพื่อให้คนทั้งหลายเห็นว่าเป็นสิ่งอัศจรรย์
23 กุมภาพันธ์ - สุริยุปราคาวงแหวน (ทวีปอเมริกาใต้ มหาสมุทรแอตแลนติก และทวีปแอฟริกา)
15 มีนาคม - พระบาทสมเด็จพระจอมเกล้าเจ้าอยู่หัว โปรดเกล้าฯ สถาปนาสมเด็จพระเจ้าลูกยาเธอ เจ้าฟ้าจุฬาลงกรณ์ ขึ้นเป็นกรมขุนพินิตประชานารถ
เหตุการณ์ > เมษายน - มิถุนายน

9 เมษายน - การซื้ออะแลสกา: วุฒิสภาสหรัฐอเมริกาตกลงที่จะซื้ออะแลสกาจากประเทศรัสเซีย
3 มิถุนายน - พระบาทสมเด็จพระจอมเกล้าเจ้าอยู่หัว มีพระบรมราชโองการประกาศตั้ง เซอร์ จอห์น เบาริง เป็นราชทูตวิสามัญ และอัครราชทูตผู้มีอำนาจเต็มฝ่ายไทยประจำยุโรป
19 มิถุนายน - จักรพรรดิมัคซีมีลีอานที่ 1 แห่งเม็กซิโก ทรงถูกสำเร็จโทษโดยการยิงเป้า
เหตุการณ์ > กรกฎาคม - กันยายน

1 กรกฎาคม - รัฐแคนาดา รัฐนิวบรันสวิก และรัฐโนวาสโกเชีย ผนวกกันเป็นสมาพันธรัฐแคนาดา
5 กรกฎาคม - แอนนา ลีโอโนเวนส์ เดินทางจากสยามกลับไปอังกฤษ
15 กรกฎาคม - ไทยจำต้องยอมลงนามในสนธิสัญญากับฝรั่งเศส รับรองให้เขมรส่วนนอกด้านติดกับโคชินไชนารวมเกาะอีก 6 เกาะ เป็นรัฐในอารักขาของฝรั่งเศส หลังจากฝรั่งเศสบังคับกษัตริย์นโรดมแห่งกัมพูชาให้ยอมยกดินแดนดังกล่าวไปอยู่ใต้การปกครองของตนในปี พ.ศ. 2406 ในสมัยพระบาทสมเด็จพระจอมเกล้าเจ้าอยู่หัว(รัชกาลที่ ๔)
29 สิงหาคม - สุริยุปราคาเต็มดวง (ตอนใต้ของทวีปอเมริกาใต้และมหาสมุทรแอตแลนติก)
30 สิงหาคม - พระบาทสมเด็จพระจอมเกล้าเจ้าอยู่หัว พระราชทานบรรดาศักดิ์แก่ เซอร์ จอห์น เบาริง เป็นพระยาสยามานุกูลกิจ สยามมิตรมหายศ อันเป็นบรรดาศักดิ์สูงสุดที่ราชทูตไทยได้รับ นับเป็นชาวอังกฤษคนแรกที่ได้รับบรรดาศักดิ์เป็นพระยา
14 กันยายน - จันทรุปราคาบางส่วน (เห็นได้ในสยาม)
30 กันยายน - พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ตั้งเซอร์ จอห์น เบาริง เป็นอัครราชทูตพิเศษไทย ประจำกรุงลอนดอน
เหตุการณ์ > ตุลาคม - ธันวาคม

18 ตุลาคม - สหรัฐอเมริกาเข้าครอบครองดินแดนอะแลสกาอย่างเป็นทางการ หลังจากซื้อมาจากประเทศรัสเซีย
9 พฤศจิกายน - รัฐบาลโชกุนโทะกุงะวะถวายพระราชอำนาจคืนแด่สมเด็จพระจักรพรรดิ เริ่มต้นการการฟื้นฟูสมัยเมจิ
12 พฤศจิกายน - พระบาทสมเด็จพระจอมเกล้าเจ้าอยู่หัว โปรดเกล้าฯ ให้เรือพระที่นั่งอรรคเรศรัตนอาสน์ ออกไปรับผู้ว่าราชการเมืองมาเก๊า ซึ่งได้เชิญพระราชสาสน์ และเครื่องราชบรรณาการของกษัตริย์โปรตุเกสมาถวาย จากสันดอนปากแม่น้ำเจ้าพระยาเข้ามายังกรุงเทพมหานคร
21 พฤศจิกายน - หนังสือแสดงกิจจานุกิจ ตีพิมพ์สำเร็จเป็นครั้งแรก เป็นหนังสือไทยเล่มแรกที่อธิบายความรู้ทางวิทยาศาสตร์ ภูมิศาสตร์และศาสนาอย่างทันสมัยที่สุด จัดพิมพ์โดยเจ้าพระยาทิพากรวงษ์มหาโกษาธิบดี (ขำ บุนนาค)
เหตุการณ์ > ไม่ทราบวัน

คาร์ล มาร์กซ ตีพิมพ์หนังสือ ทุน (Das Kapital) ฉบับแรก
สหรัฐอเมริกาเข้าครอบครองหมู่เกาะมิดเวย์
อัลเฟร็ด โนเบล จดสิทธิบัตรไดนาไมต์
วันเกิด

16 เมษายน - เจ้าพระยาพระเสด็จสุเรนทราธิบดี อดีตเสนาบดีกระทรวงธรรมการ (ถึงแก่อสัญกรรม 14 กุมภาพันธ์ พ.ศ. 2459)
16 เมษายน - วิลเบอร์ ไรต์ นักประดิษฐ์ชาวอเมริกัน (ถึงแก่กรรม 30 พฤษภาคม พ.ศ. 2455)
22 เมษายน - เจ้าพระยาบดินทรเดชานุชิต (แย้ม ณ นคร) อดีตเสนาบดีกระทรวงกลาโหม (ถึงแก่อสัญกรรม 1 มีนาคม พ.ศ. 2504)
24 พฤษภาคม - พระเจ้าบรมวงศ์เธอ พระองค์เจ้าประไพศรีสอาด พระราชธิดาในรัชกาลที่ 4 (สิ้นพระชนม์ 18 พฤษภาคม พ.ศ. 2453)
26 พฤษภาคม - แมรีแห่งเทก สมเด็จพระราชินีแห่งสหราชอาณาจักร (สวรรคต24 มีนาคม พ.ศ. 2496)
27 พฤษภาคม - อาร์โนลด์ เบนเน็ตต์ นักเขียนชาวอังกฤษ (ถึงแก่กรรม 27 มีนาคม พ.ศ. 2473)
8 มิถุนายน - แฟรงก์ ลอยด์ ไรต์ สถาปนิกชาวอเมริกัน (ถึงแก่กรรม 9 เมษายน พ.ศ. 2502)
7 พฤศจิกายน - มารี กูรี นักเคมีชาวโปแลนด์ (ถึงแก่กรรม 4 กรกฎาคม พ.ศ. 2477)
19 ธันวาคม - พระเจ้าบรมวงศ์เธอ พระองค์เจ้าผ่องประไพ พระราชธิดาพระองค์แรกในพระบาทสมเด็จพระจุลจอมเกล้าเจ้าอยู่หัว (สิ้นพระชนม์ พ.ศ. 2485)
วันเกิด > ไม่ทราบวัน

สก็อต จอปลิน นักดนตรีและคีตกวีชาวอเมริกัน (ถึงแก่กรรม 1 เมษายน พ.ศ. 2460)
วันถึงแก่กรรม

30 มกราคม - จักรพรรดิโคเม (พระราชสมภพ 22 กรกฎาคม พ.ศ. 2374)
19 มิถุนายน - จักรพรรดิแม็กซิมิเลียนที่ 1 แห่งเม็กซิโก (พระราชสมภพ 6 กรกฎาคม พ.ศ. 2375)
25 สิงหาคม - ไมเคิล ฟาราเดย์ นักฟิสิกส์และนักเคมีชาวอังกฤษ (เกิด 22 กันยายน พ.ศ. 2334)
19 กรกฎาคม - พระเจ้าบรมวงศ์เธอ กรมหมื่นมเหศวรศิววิลาส พระราชโอรสในพระบาทสมเด็จพระจอมเกล้าเจ้าอยู่หัว (ประสูติ 6 มีนาคม พ.ศ. 2365)
31 กรกฎาคม - หม่อมราโชทัย (หม่อมราชวงศ์กระต่าย อิศรางกูร) นักเขียนชาวไทย (เกิด 12 มิถุนายน พ.ศ. 2363)
เอเอฟซีแชมเปียนส์ลีกอีลิท

"เอเชียนแชมเปียนส์ลีก" เปลี่ยนทางมาที่นี่ สำหรับการใช้อื่น ดูที่ แชมเปียนส์ลีก
| --- | --- |

ผู้จัด: เอเอฟซี
ก่อตั้ง: ค.ศ. 1967; 58 ปีที่แล้ว (1967) (ในชื่อ เอเชียนแชมเปียนคลับทัวร์นาเมนต์)
ภูมิภาค: เอเชีย
จำนวนทีม: 24 (รอบลีก)
ผ่านเข้าไปเล่นใน: ฟุตบอลชิงแชมป์สโมสรโลก ฟีฟ่าอินเตอร์คอนติเนนตัลคัพ
การแข่งขันที่เกี่ยวข้อง: เอเอฟซีแชมเปียนส์ลีกทู (ระดับที่ 2) เอเอฟซีแชลเลนจ์ลีก (ระดับที่ 3)
ทีมชนะเลิศปัจจุบัน:  อัลไอน์ (สมัยที่ 2)
ทีมที่ประสบความสำเร็จที่สุด:  อัลฮิลาล (4 สมัย)
ผู้แพร่ภาพโทรทัศน์: พีพีทีวี
เว็บไซต์: www.the-afc.com
 เอเอฟซีแชมเปียนส์ลีกอีลิท 2024–25
เอเอฟซีแชมเปียนส์ลีกอีลิท (อังกฤษ: AFC Champions League Elite) เป็นการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) แข่งขันระหว่างสโมสรฟุตบอลจากลีกสูงสุดในเอเชีย และถือเป็นการแข่งขันระดับสโมสรที่ทรงเกียรติที่สุดในการแข่งขันฟุตบอลเอเชีย โดยแข่งขันระหว่างแชมป์ลีกสูงสุดของแต่ละประเทศ (และรองชนะเลิศมากกว่าหนึ่งสโมสรสำหรับบางประเทศ) ของสมาคมฟุตบอลในประเทศของตน
การแข่งขันเริ่มต้นขึ้นเมื่อ ค.ศ. 1967 ในชื่อ เอเชียนแชมเปียนคลับทัวร์นาเมนต์ ก่อนจะเปลี่ยนชื่อเป็น เอเอฟซีแชมเปียนส์ลีก ใน ค.ศ. 2002 หลังการรวมการแข่งขัน เอเชียนคลับแชมเปียนชิป, เอเชียนคัพวินเนอร์สคัพ และเอเชียนซูเปอร์คัพ และเปลี่ยนชื่ออีกครั้งใน ค.ศ. 2024 เป็นชื่อปัจจุบัน
การแข่งขันประกอบด้วย 24 สโมสรที่เข้าแข่งขันในรอบลีก โดยแบ่งเป็นภูมิภาคตะวันออกและตะวันตก (ภูมิภาคละ 12 สโมสร) ผู้ชนะเลิศจะได้ผ่านเข้าไปแข่งขันในฟีฟ่าอินเตอร์คอนติเนนตัลคัพ และฟุตบอลชิงแชมป์สโมสรโลก และเอเอฟซีแชมเปียนส์ลีกอีลิทรอบลีกในฤดูกาลถัดไป หากพวกเขาไม่ได้ผ่านเข้ารอบจากผลงานภายในประเทศแล้ว
สโมสรที่ประสบความสำเร็จมากที่สุดคือ อัลฮิลาล โดยพวกเขาชนะเลิศรายการนี้สี่สมัย ผู้ชนะเลิศปัจจุบันคือ อัลไอน์ โดยชนะโยโกฮามะ เอ็ฟ มารินอสในนัดชิงชนะเลิศ 2024
ประวัติ > ค.ศ. 1967–1972: เอเชียนแชมเปียนคลับทัวร์นาเมนต์

สมาพันธ์ฟุตบอลเอเชีย (เอเอฟซี) มีการหารือกันเป็นครั้งแรกเกี่ยวกับการจัดการแข่งขันสำหรับแชมป์ของประเทศต่าง ๆ ในเอเอฟซีในการประชุมที่จัดขึ้นเมื่อวันที่ 21 เมษายน ค.ศ. 1963 โดยเลขาธิการ ลี ไว ตง ได้ประกาศถึงความตั้งใจของเอเอฟซีที่จะจัดการแข่งขันที่คล้ายคลึงกับยูโรเปียนคัพ การแข่งขันจัดขึ้นครั้งแรกเมื่อ ค.ศ. 1967 ในชื่อเอเชียนแชมเปียนคลับทัวร์นาเมนต์ มีรูปแบบการแข่งขันที่หลากหลายในช่วงแรก โดยการแข่งขันครั้งแรกจัดขึ้นในรูปแบบแพ้คัดออกอย่างเดียว และอีกสามครั้งถัดมาประกอบด้วยรอบแบ่งกลุ่ม
แม้ว่าสโมสรจากอิสราเอลจะชนะเลิศรายการนี้สามในสี่ครั้งแรก แต่ส่วนหนึ่งก็เป็นเพราะสโมสรอาหรับปฏิเสธที่จะเล่นกับพวกเขา ในปี 1970 โฮมเน็ตเมน สโมสรจากเลบานอนปฏิเสธที่จะเล่นกับฮาโปเอลเทลอาวีฟในรอบรองชนะเลิศ ทำให้นัดดังกล่าวถูกยกเลิกและทำให้ฮาโปเอลผ่านเข้าสู่นัดชิงชนะเลิศ ในปี 1971 อาลียาตอัลชอร์ตา สโมสรจากอิรักปฏิเสธที่จะเล่นกับมัคคาบีเทลอาวีฟสามครั้ง ได้แก่ รอบเบื้องต้น (ซึ่งมีการจับสลากใหม่), รอบแบ่งกลุ่ม และนัดชิงชนะเลิศซึ่งถูกยกเลิก ทำให้มัคคาบีเป็นผู้ชนะเลิศ ในระหว่างพิธีมอบรางวัลให้กับมัคคาบี ผู้เล่นของอาลียาตอัลชอร์ตาโบกธงปาเลสไตน์ไปรอบ ๆ สนาม มีการจัดการแข่งขันโดยเอเอฟซีและสมาคมฟุตบอลไทยระหว่างมัคคาบี และทีมรวมกรุงเทพฯ แทนการแข่งขันนัดชิงชนะเลิศ สื่ออิรักถือว่า อาลียาตอัลชอร์ตาคือผู้ชนะเลิศการแข่งขัน โดยทีมได้จัดขบวนพาเหรดรถบัสเปิดประทุนในกรุงแบกแดด
หลังการแข่งขันในปี 1972 ถูกยกเลิกโดยเอเอฟซีด้วยเหตุผลหลายประการ รวมถึงการที่สโมสรอาหรับสองสโมสรถูกตัดสิทธิ์ เนื่องจากปฏิเสธที่จะลงเล่นพบกับมัคคาบีเนทันยา สโมสรจากอิสราเอล ทำให้เอเอฟซีระงับการแข่งขันเป็นเวลา 14 ปี ก่อนที่อิสราเอลจะถูกขับออกจากเอเอฟซีในปี 1974
ประวัติ > ค.ศ. 1985–2002: กลับมาในชื่อเอเชียนคลับแชมเปียนชิป

การแข่งขันสโมสรระดับชั้นนำของเอเชียกลับมาในปี 1985 ในชื่อเอเชียนคลับแชมเปียนชิป
สมาพันธ์ฟุตบอลเอเชียเปิดตัวการแข่งขัน เอเชียนคัพวินเนอร์สคัพ ใน ค.ศ. 1990 เป็นการแข่งขันระหว่างผู้ชนะเลิศฟุตบอลชิงถ้วยของแต่ละชาติในเอเอฟซี และยังได้เปิดตัวการแข่งขัน เอเชียนซูเปอร์คัพ ใน ค.ศ. 1995 เป็นการแข่งขันระหว่างผู้ชนะเลิศเอเชียนคลับแชมเปียนชิป และเอเชียนคัพวินเนอร์สคัพ
ประวัติ > ค.ศ. 2002–2024: เอเอฟซีแชมเปียนส์ลีก

ฤดูกาล 2002–03 เห็นการรวมตัวของการแข่งขันเอเชียนคลับแชมเปียนชิป, เอเชียนคัพวินเนอร์สคัพ และเอเชียนซูเปอร์คัพ กลายเป็น เอเอฟซีแชมเปียนส์ลีก ผู้ชนะเลิศลีกสูงสุดและผู้ชนะเลิศฟุตบอลชิงถ้วยจะผ่านเข้ารอบคัดเลือกเพลย์ออฟ โดยแปดสโมสรที่ดีที่สุดจากเอเชียตะวันออกและแปดสโมสรที่ดีที่สุดจากเอเชียตะวันตกจะผ่านเข้าสู่รอบแบ่งกลุ่ม สโมสรแรกที่ชนะเลิศในชื่อเอเอฟซีแชมเปียนส์ลีกคือ อัลไอน์ โดยชนะ บีอีซี เทโรศาสน ด้วยผลประตูรวม 2–1 ในปี 2004 มีสโมสร 29 แห่งจากสิบสี่ประเทศเข้าร่วมและกำหนดการแข่งขันมีการเปลี่ยนแปลงเป็นเดือนมีนาคมถึงพฤศจิกายน
ในรอบแบ่งกลุ่ม 28 สโมสรจะถูกแบ่งออกเป็น 7 กลุ่ม กลุ่มละ 4 ทีม ตามภูมิภาค โดยแยกสโมสรจากเอเชียตะวันออกและเอเชียตะวันตกออกจากกันเพื่อลดต้นทุนการเดินทาง และกลุ่มต่าง ๆ จะถูกเล่นแบบเหย้าและเยือน ทีมชนะเลิศทั้ง 7 กลุ่ม รวมถึงแชมป์เก่า จะได้ผ่านเข้าสู่รอบก่อนรองชนะเลิศ โดยรอบก่อนรองชนะเลิศ, รอบรองชนะเลิศ และนัดชิงชนะเลิศ จะแข่งขันกันแบบสองนัด โดยจะใช้กฏประตูทีมเยือน, การต่อเวลาพิเศษ และการดวลลูกโทษเป็นการตัดสินเสมอ
ประวัติ > ค.ศ. 2002–2024: เอเอฟซีแชมเปียนส์ลีก > การขยาย

สโมสรจากซีเรียเข้าร่วมการแข่งขันในฤดูกาล 2005 ทำให้จำนวนประเทศที่เข้าร่วมเพิ่มเป็น 15 ประเทศ และสองปีต่อมา สโมสรจากออสเตรเลียก็เข้าร่วมการแข่งขันด้วยเช่นกัน หลังย้ายมายังเอเอฟซีใน ค.ศ. 2006 อย่างไรก็ตาม หลายสโมสรตำหนิว่าเงินรางวัลที่ต่ำในเวลานั้นและค่าเดินทางที่แพงเป็นเหตุผลบางประการ แชมเปียนส์ลีกขยายเพิ่มเป็น 32 สโมสรใน ค.ศ. 2009 โดยให้สโมสรในลีกเอเชียสิบอันดับแรกเข้าสู่การแข่งขันโดยตรง แต่ละประเทศสามารถส่งได้สูงสุด 4 สโมสร แม้ว่าจะไม่เกินหนึ่งในสามของจำนวนสโมสรในดิวิชันสูงสุดของประเทศนั้น โดยจะปัดลงขึ้นอยู่กับความแข็งแกร่งของลีก โครงสร้างลีกอาชีพ ความสามารถในการทำตลาด สถานะทางการเงิน รวมถึงเกณฑ์อื่น ๆ ที่กำหนดโดยคณะกรรมการเอเอฟซีโปรลีก เอเอฟซีจะปรับปรุงเกณฑ์การประเมินและจัดอันดับสมาคมที่เข้าร่วมทุก ๆ สองปี
การแข่งขันรูปแบบเก่าประกอบด้วย ผู้ชนะเลิศของกลุ่มแปดทีมและรองชนะเลิศของแปดทีม ผ่านเข้าสู่รอบ 16 ทีมสุดท้าย โดยผู้ชนะเลิศของกลุ่มจะได้เป็นเจ้าภาพพบกับรองชนะเลิศในการแข่งขันแบบสองนัดซึ่งจะแข่งขันกันในระดับภูมิภาค โดยใช้กฏประตูทีมเยือน, ต่อเวลาพิเศษ และการดวลจุดโทษเป็นตัวตัดสินผลเสมอ ข้อจำกัดทางภูมิภาคจะยังมีต่อไปจนถึงนัดชิงชนะเลิศ แม้ว่าสโมสรจากประเทศเดียวกันจะไม่สามารถพบกันในรอบก่อนรองชนะเลิศได้ เว้นแต่ประเทศนั้นจะมีตัวแทนในรอบก่อนรองชนะเลิศสามสโมสรหรือมากกว่า ตั้งแต่ ค.ศ. 2013 นัดชิงชนะเลิศจะแข่งขันแบบสองนัดเหย้าและเยือน
รอบแบ่งกลุ่มขยายจาก 32 ทีมเป็น 40 ทีม ใน ค.ศ. 2021 โดยทั้งภูมิภาคตะวันตกและตะวันออกจะแบ่งเป็น 5 กลุ่ม กลุ่มละ 4 ทีม การจัดสรรจำนวนทีมสำหรับสมาคมสมาชิกหกอันดับแรกในแต่ละภูมิภาคยังคงไม่เปลี่ยนแปลง ผู้ชนะเลิศของกลุ่ม 10 ทีม และรองชนะเลิศ 3 อันดับแรกของแต่ละภูมิภาค จะได้รับการจัดอันดับตามตารางรวมสำหรับรอบ 16 ทีมสุดท้าย โดยนัดต่าง ๆ จะยังคงจับคู่ตามภูมิภาคจนถึงนัดชิงชนะเลิศ
เอเอฟซีประกาศเมื่อวันที่ 25 กุมภาพันธ์ ค.ศ. 2022 ว่า เอเอฟซีแชมเปียนส์ลีกจะกลับไปใช้ตารางการแข่งขันแบบระหว่างปี (ฤดูใบไม้ร่วงถึงฤดูใบไม้ผลิ) โดยเริ่มต้นในฤดูกาล 2023–24 นอกจากนี้ กฎ "3+1" ที่ใช้อยู่สำหรับผู้เล่นต่างชาติในระหว่างการแข่งขัน (ผู้เล่นต่างชาติ 3 คนและผู้เล่นต่างชาติชาวเอเชีย 1 คน) ได้รับการขยายเป็น "5+1" (ผู้เล่นต่างชาติ 5 คนและผู้เล่นต่างชาติชาวเอเชีย 1 คน)
ประวัติ > ค.ศ. 2002–2024: เอเอฟซีแชมเปียนส์ลีก > สิทธิสตรีในฟุตบอลอิหร่าน

เมื่อ ค.ศ. 2021 ปัญหาต่าง ๆ ที่เกิดขึ้นกับฝ่ายอิหร่านได้ดึงดูดความสนใจจากสื่อมวลชน สื่ออาหรับ และภาษาอังกฤษระดับนานาชาติรายงานเกี่ยวกับการละเมิดสิทธิสตรีในสนามกีฬาของฝ่ายอิหร่าน
นอกจากนี้ ผู้หญิงชาวอิหร่านยังถูกห้ามไม่ให้เข้าสนามฟุตบอลเป็นเวลาประมาณ 40 ปี โดยรัฐบาลอิหร่าน ผู้หญิงชาวอิหร่านได้รับอนุญาตให้ชมฟุตบอลในสนามกีฬาเป็นครั้งแรกใน ค.ศ. 2019 แต่ไม่ใช่ระหว่างเกมเอซีแอล ก่อนหน้านี้ ฟีฟ่า ได้กดดันอิหร่านให้ผู้หญิงเข้าสนามกีฬาได้ แต่อิหร่านก็ยอมแต่จำกัดจำนวนผู้หญิงที่เข้าชมนัดชิงชนะเลิศ 2018 เอเอฟซีได้ทำการสอบสวนเรื่องดังกล่าวใน ค.ศ. 2021 โดยหวังว่าจะอนุญาตให้เข้าชมได้อย่างไม่มีข้อจำกัด เมื่อใดก็ตามที่มีสโมสรจากอิหร่านเข้าร่วม
ประวัติ > ค.ศ. 2024–25 เป็นต้นไป: เอเอฟซีแชมเปียนส์ลีกอีลิท

เอเอฟซีประกาศเมื่อวันที่ 23 ธันวาคม ค.ศ. 2022 ว่า โครงสร้างฟุตบอลระดับสโมสรของตนจะต้องปฏิรูปใหม่ โดยการแข่งขันระดับสโมสรสูงสุดจะลดจำนวนทีมลงจาก 40 ทีมในเวทีหลักเหลือ 24 ทีม โดยแบ่งออกเป็นภูมิภาคตะวันออกและตะวันตก (ภูมิภาคละ 12 ทีม) โดยแต่ละทีมในภูมิภาคตะวันออกและตะวันตกจะต้องเจอกับทีมอื่นอีกแปดทีมจากภูมิภาคของตน (เหย้าสี่ทีม และเยือนสี่ทีม) ทีมที่จบแปดอันดับแรกจากแต่ละภูมิภาคจะผ่านเข้าสู่รอบแพ้คัดออก โดยในเฉพาะรอบ 16 ทีมสุดท้ายที่จะเล่นสองนัด ตั้งแต่รอบก่อนรองชนะเลิศเป็นต้นไปจะเล่นในรูปแบบนัดเดียวที่สนามกลาง เมื่อวันที่ 14 สิงหาคม ค.ศ. 2023 มีการยืนยันแล้วว่ารูปแบบใหม่จะมีผลบังคับใช้ตั้งแต่ฤดูกาล 2024–25 โดยชื่อของการแข่งขันจะเปลี่ยนเป็น เอเอฟซีแชมเปียนส์ลีกอีลิท นอกจากนี้ เอเอฟซียังยืนยันด้วยว่า บันทึกและสถิติของเอเอฟซีแชมเปียนส์ลีกจะถูกส่งต่อไปยังเอเอฟซีแชมเปียนส์ลีกอีลิท ในเดือนธันวาคม ค.ศ. 2023 ซาอุดีอาระเบียได้รับหน้าที่เป็นเจ้าภาพในรอบสุดท้ายของสองฤดูกาลแรก
รูปแบบ > การคัดเลือก

การแข่งขันในฤดูกาล 2024–25 เอเอฟซีแชมเปียนส์ลีกอีลิทใช้รอบลีกซึ่งมี 24 ทีม โดยจะมีการแข่งขันรอบคัดเลือกสำหรับทีมที่ไม่ได้เข้าร่วมการแข่งขันโดยตรงก่อน นอกจากนี้ ทีมต่าง ๆ จะถูกแบ่งออกเป็นโซนตะวันออกและตะวันตก
จำนวนทีมที่แต่ละสมาคมส่งเข้าแข่งขันเอเอฟซีแชมเปียนส์ลีกอีลิทจะถูกกำหนดเป็นประจำทุกปีโดยใช้เกณฑ์ที่กำหนดโดยคณะกรรมการการแข่งขันเอเอฟซี เกณฑ์ดังกล่าวดัดแปลงจากค่าสัมประสิทธิ์ยูฟ่า โดยใช้วัดสิ่งต่าง ๆ เช่น ความสามารถในการทำตลาดและสนาม เพื่อกำหนดจำนวนทีมที่สมาคมจะได้รับโดยเฉพาะ ยิ่งสมาคมมีอันดับสูงขึ้นตามเกณฑ์ที่กำหนด ทีมต่าง ๆ จะได้เป็นตัวแทนสมาคมในการแข่งขันมากขึ้น
รูปแบบ > การแข่งขัน

การแข่งขันอย่างเป็นทางการจะเริ่มด้วยรอบลีกที่มี 24 ทีม ซึ่งแบ่งออกเป็นสองลีก (ตะวันออกและตะวันตก) โดยแต่ละทีมจะต้องเจอกับคู่แข่งแปดทีมจากลีกของตนเอง (เหย้าสี่ทีมและเยือนสี่ทีม) ทีมที่จบแปดอันดับแรกในแต่ละลีกจะเข้าสู่รอบ 16 ทีมสุดท้าย ในรอบนี้ แต่ละสโมสรจะพบกับสโมสรอื่นจากภูมิภาคเดียวกันในการแข่งขันแบบสองนัดเหย้า-เยือน เพื่อตัดสินว่าแปดสโมสรใดจะเข้าสู่การแข่งขันรอบชิงชนะเลิศแบบรวมศูนย์ หากผลประตูรวมของทั้งสองนัดเสมอกันหลังจาก 180 นาที จะมีการต่อเวลาพิเศษ หากยังเสมอกันหลังช่วงต่อเวลาพิเศษ จะตัดสินด้วยการดวลลูกโทษ การแข่งขันรอบก่อนรองชนะเลิศ, รอบรองชนะเลิศ และนัดชิงชนะเลิศ ทั้งหมดจะมีการจับคู่ข้ามภูมิภาค และจะจัดการแข่งขันแบบนัดเดียวที่สถานที่กลาง
เงินรางวัล

เริ่มตั้งแต่ฤดูกาล 2024–25 การแจกจ่ายเงินรางวัลจะเป็นดังต่อไปนี้:
| รอบ | ทีม | จำนวน> ต่อทีม | จำนวน> รวม |
| --- | --- | --- | --- |
| ชิงชนะเลิศ (ชนะเลิศ) | 1 | $10 ล้าน | $10 ล้าน |
| ชิงชนะเลิศ (รองชนะเลิศ) | 1 | $4 ล้าน | $4 ล้าน |
| รองชนะเลิศ | 4 | $600,000 | $2.4 ล้าน |
| ก่อนรองชนะเลิศ | 8 | $400,000 | $3.2 ล้าน |
| 16 ทีมสุดท้าย | 16 | $200,000 | $3.2 ล้าน |
| ลีก | 24 | $800,000 | $19.2 ล้าน |
| รวม | 24 | $42 ล้าน | $42 ล้าน |
การตลาด > ผู้สนับสนุน

เอเอฟซีแชมเปียนส์ลีกอีลิทได้รับการสนับสนุนโดยกลุ่มบริษัทข้ามชาติ ซึ่งแตกต่างจากลีกสูงสุดในแต่ละประเทศที่มีผู้สนับสนุนหลักรายเดียว
หุ้นส่วนระดับโลกอย่างเป็นทางการ
นีอม
กาตาร์แอร์เวย์
วิสิตซาอุดิ
ผู้สนับสนุนระดับโลกอย่างเป็นทางการ
โคนามิ
โมลเทน
เทกโนโมบาย
วีซา
การตลาด > วิดีโอเกม

ผู้ถือลิขสิทธิ์ปัจจุบันสำหรับวิดีโอเกมเอเอฟซีแชมเปียนส์ลีกอีลิทคือ โคนามิ ซึ่งเป็นเจ้าของวิดีโอเกมชุด อีฟุตบอล ลิขสิทธิ์นี้ยังรวมถึงทีมที่เข้าแข่งขันด้วย
บันทึกและสถิติ > ผลงานแบ่งตามสโมสร

บทความหลัก: รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท
| ด ค ก สโมสร | ชนะเลิศ | รองชนะเลิศ | ปีที่ชนะเลิศ | ปีที่ได้รองชนะเลิศ |
| --- | --- | --- | --- | --- |
|  อัลฮิลาล | 4 | 5 | 1991, 1999–2000, 2019, 2021 | 1986, 1987, 2014, 2017, 2022 |
|  โพฮัง สตีลเลอส์ | 3 | 1 | 1996–97, 1997–98, 2009 | 2021 |
|  อูราวะ เรดไดมอนส์ | 3 | 1 | 2007, 2017, 2022 | 2019 |
|  เอสเทกลอล | 2 | 2 | 1970, 1990–91 | 1991, 1998–99 |
|  ซ็องนัม | 2 | 2 | 1995, 2010 | 1996–97, 2004 |
|  อัลไอน์ | 2 | 2 | 2002–03, 2023–24 | 2005, 2016 |
|  อัลอิตติฮาด | 2 | 1 | 2004, 2005 | 2009 |
|  ช็อนบุกฮุนไดมอเตอส์ | 2 | 1 | 2006, 2016 | 2011 |
|  มัคคาบีเทลอาวีฟ | 2 | 0 | 1969, 1971 | — |
|  อัสซัดด์ | 2 | 0 | 1988–89, 2011 | — |
|  ธนาคารกสิกรไทย | 2 | 0 | 1993–94, 1994–95 | — |
|  ซูว็อนซัมซุงบลูวิงส์ | 2 | 0 | 2000–01, 2001–02 | — |
|  อุลซันฮุนได | 2 | 0 | 2012, 2020 | — |
|  กว่างโจว | 2 | 0 | 2013, 2015 | — |
|  จูบิโล อิวาตะ | 1 | 2 | 1998–99 | 1999–2000, 2000–01 |
|  ฮาโปเอลเทลอาวีฟ | 1 | 1 | 1967 | 1970 |
|  เหลียวหนิง | 1 | 1 | 1989–90 | 1990–91 |
|  ปูซานไอพาร์ก | 1 | 0 | 1985–86 | — |
|  เจฟ ยูไนเต็ด ชิบะ | 1 | 0 | 1986 | — |
|  โตเกียว เวร์ดี | 1 | 0 | 1987 | — |
|  พีเอเอส เตหะราน | 1 | 0 | 1992–93 | — |
|  กัมบะ โอซากะ | 1 | 0 | 2008 | — |
|  เวสเทิร์นซิดนีย์วันเดอร์เรอส์ | 1 | 0 | 2014 | — |
|  คาชิมะ แอนต์เลอส์ | 1 | 0 | 2018 | — |
|  อัลอะฮ์ลี | 0 | 2 | — | 1985–86, 2012 |
|  โยโกฮามะ เอ็ฟ มารินอส | 0 | 2 | — | 1989–90, 2023–24 |
|  เอฟซีโซล | 0 | 2 | — | 2001–02, 2013 |
|  เปร์เซโปลิส | 0 | 2 | — | 2018, 2020 |
|  เซอลาโงร์ | 0 | 1 | — | 1967 |
|  ยางซี | 0 | 1 | — | 1969 |
|  อาลียาตอัลชอร์ตา | 0 | 1 | — | 1971 |
|  อัลราชีด | 0 | 1 | — | 1988–89 |
|  อัลชาบับ | 0 | 1 | — | 1992–93 |
|  โอมานคลับ | 0 | 1 | — | 1993–94 |
|  อัลอาราบี | 0 | 1 | — | 1994–95 |
|  อันนัศร์ | 0 | 1 | — | 1995 |
|  ต้าเหลียนซื่อเต๋อ | 0 | 1 | — | 1997–98 |
|  บีอีซี เทโรศาสน | 0 | 1 | — | 2002–03 |
|  อัลการะมะห์ | 0 | 1 | — | 2006 |
|  เซปาฮาน | 0 | 1 | — | 2007 |
|  แอดิเลดยูไนเต็ด | 0 | 1 | — | 2008 |
|  ซบ อาฮัน | 0 | 1 | — | 2010 |
|  ชะบาบอัลอะฮ์ลี | 0 | 1 | — | 2015 |
บันทึกและสถิติ > ผลงานแบ่งตามชาติ

| ด ค กชาติ | ชนะเลิศ | รองชนะเลิศ | รวม |
| --- | --- | --- | --- |
|  เกาหลีใต้ | 12 | 7 | 19 |
|  ญี่ปุ่น | 8 | 5 | 13 |
|  ซาอุดีอาระเบีย | 6 | 10 | 16 |
|  อิหร่าน | 3 | 6 | 9 |
|  จีน | 3 | 2 | 5 |
|  อิสราเอล | 3 | 1 | 4 |
|  สหรัฐอาหรับเอมิเรตส์ | 2 | 3 | 5 |
|  กาตาร์ | 2 | 1 | 3 |
|  ไทย | 2 | 1 | 3 |
|  ออสเตรเลีย | 1 | 1 | 2 |
|  อิรัก | 0 | 2 | 2 |
|  มาเลเซีย | 0 | 1 | 1 |
|  โอมาน | 0 | 1 | 1 |
|  ซีเรีย | 0 | 1 | 1 |
บันทึกและสถิติ > ผลงานแบ่งตามภูมิภาค

| โซน | สหพันธ์ (ภูมิภาค) | ชนะเลิศ | รวม |
| --- | --- | --- | --- |
| ตะวันออก | อีเอเอฟเอฟ (เอเชียตะวันออก) | 23 | 26 |
| ตะวันออก | เอเอฟเอฟ (เอเชียตะวันออกเฉียงใต้) | 3 | 26 |
| ตะวันตก | ดับเบิลยูเอเอฟเอฟ (เอเชียตะวันตก) | 10 | 13 |
| ตะวันตก | ซีเอเอฟเอ (เอเชียกลาง) | 3 | 13 |
| ตะวันตก | เอสเอเอฟเอฟ (เอเชียใต้) | 0 | 13 |
หมายเหตุ: ไม่รวมสโมสรจากอิสราเอล ผู้ชนะเลิศการแข่งขันในปี 1967, 1969 และ 1971
ดูเพิ่ม

สถานีย่อยฟุตบอล
เอเอฟซีแชมเปียนส์ลีกทู
เอเอฟซีแชลเลนจ์ลีก
การแข่งขันฟุตบอลระดับทวีป
รายชื่อการแข่งขันฟุตบอล